text: [{"text_idx": "#000000", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000003", "text": "Mukubula coolwe mbasyoonto bantu bayandide kuleka kukwelelezyegwa abasaanyina akwiima nji muli ceeco ncobayeeyela kuti cili masimpe mumizeezo yabo pele kunze lya boobo balalikumbatizya a kuyeeyela kuti ooko kubula maanu nokuba kulamatila \u201c zya maseseke\u201d kutegwa balivwune ku mizeezo yabo iibapenzya akulimvwanya aa buleya."}, {"text_idx": "#000005", "text": "Ncuubauba ku Banakristu kutobela muzeezo uudumide kubaa mpuwo, mbuli mbwaakasandulula musongo waku Germany Arthur Schopenhauer (1788-1860): \u201cKunyina muzeezo, nokuba kuti ufubeede buti, ooyo bantu ngobatafwaamini kulikumbatizya mpeenyaawo mbubateelela biyo kuti ulazuminwa akataa buleya.\u201d"}, {"text_idx": "#000007", "text": "Awalo Albert Einstein wakapa kulumbaizya kuli Isaac Newton, syaazyibwene wa mincini mwiyi ooyo naakaibaluka kuti kuli janza lya Yahuwah lyakajatikene mu Malengelo akukaka kusyoma muli Baleza botatwe; aboobo bunji bwa malembe ookwa Newton akasiswa kuzwa akataa buleya. Newton wakalemba kuti \u201cmukowa wabantu ulaa cilakalaka cakuyandisya maseseke, alimwi kwiina ncuujatilide cisetekene akulondoka mbuli ceeco citakonzyi kumvwisyigwa,\u201d pele kwaambilwa biyo kuti \u201cKasimpe lyoonse keelede kujanwa munzila ngubauba, kutali mubuyumuyumu akupolyonganya zintu.\u201d Ngamasimpe aaya!"}, {"text_idx": "#000008", "text": "William Tyndale wakaamba kuti aabo basicikolo bakazyanya cintu ciimininwa kunze lya mabala \u201cmbatolo babwekelana akukwabana mabala aatakwe ncaayiminina, lyoonse banyeela mwakwa aacisamu aalula kakwiina kumvwa cilweela cili mukati.\u201d Kuli Tyndale, IBbaibbele lyeelede kubalwa mbweenya mbolibede lyoonse, alimwi majwi aalyo aleelede kutambulwa mbuli mbwaabede, \u201cnkaambo lyaambilizya kaano aako kufumbwa mwaalumi naba mukaintu nkakonzya kuteelela, kakwiina kunjila bufundisi, nanka kwiiya lwiiyo lwa buleza.\u201d Kakutaindide ciindi cilamfu kusikila waawo Cikombelo nicaawumpa Tyndale nkaambo ka lusyomo lwakwe, walo wakalemba kuti, \u201cKumbatisya kapati ku bbwe lya lugwasyo lyokwa Yahuwah alimwi kolyaaba mamanino aazintu zyoonse kuli Nguwe\u201d alimwi \u201cUtazingwi nkaambo kakusungilizyigwa aabantu.\u201d3"}, {"text_idx": "#000011", "text": "Lino mbutwamvwa makani aaya, mubuzyo wangu ngwakuti: Mpaa mbaakani nzi imbungano iilitaminizya kujanwa mu Bbaibbele akwiima muli \u201cKristu\u201d mpiisumpauzya lusyomo oolo Yahushua ndwaatakaamba nokuba Baapositolo bakwe, pele buyo kuti watobelezya milazyo yaku Roma yakubula kampenda akusumpuka kwa ziiyo zya Cikombelo atunsiyansiya atalaa Bbaibbele? Yebo kosyomekede ncobeni kunembo lya Yahuwah weelede kwiingula mubuzyo ooyo akucita ciyandika."}, {"text_idx": "#000012", "text": "Langa zilembedwe eezi. Kobala mbweenya mbuli mbozilembedwe; utasoli a \u201ckuzisandulula\u201d kweendelanya aa lusyomo lumwi ndookazyibila kale:"}, {"text_idx": "#000013", "text": "Johane 14:28: \u201cIme ndaunka kuli Taata, nkaambo Taata wangu mupati kwiinda Ndime.\u201d\nJohane 20:17: \u201cIme ndatanta kuya kuli Taata wangu, a Taata wenu; akuli Leza wangu, a Leza wenu.\u201d\nBaEfeso 4:6: \u201cLeza Omwe a Taata wa boonse, uuli atala lya boonse.\u201d"}, {"text_idx": "#000014", "text": "Lino oobu mbobuumi butamani: kuti bakuzyibe webo O Leza wamasimpe olikke, a Yahushua Messiah, ooyo ngookatuma."}, {"text_idx": "#000016", "text": "Mabala aayungizyidwe kusiya ntwaambo tweenzu tulaakati ka bantu beelene, bobile bapona kuteeli!"}, {"text_idx": "#000020", "text": "Alimwi kucili tumpango tunjaanji tuli boobu tulasazyidwe mu Mangwalo ooto tusiila kumbali muzeezo uuli woonse wa Yahushua kuba Yahuwah nokuba Yahuwah kuba Bantu botatwe."}, {"text_idx": "#000028", "text": "Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina as Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC"}]